CELEX: 31982R0663
Language: el
Date: 1982-03-22 00:00:00
Title: Κανονισμός (EOK) αριθ. 663/82 τού Συμβουλίου τής 22ας Μαρτίου 1982 περί τροποποιήσεως, καθ όσον αφορά τήν αύξηση τής ποσοστώσεως, τού κανονισμού (EOK) αριθ. 3164/76 περί κοινοτικής ποσοστώσεως γιά τίς οδικές εμπορευματικές μεταφορές πού εκτελούνται μεταξύ Κρατών μελών

Avis juridique important

|

31982R0663

Κανονισμός (EOK) αριθ. 663/82 τού Συμβουλίου τής 22ας Μαρτίου 1982 περί τροποποιήσεως, καθ όσον αφορά τήν αύξηση τής ποσοστώσεως, τού κανονισμού (EOK) αριθ. 3164/76 περί κοινοτικής ποσοστώσεως γιά τίς οδικές εμπορευματικές μεταφορές πού εκτελούνται μεταξύ Κρατών μελών  

Επίσημη Εφημερίδα αριθ. L 078 της 24/03/1982 σ. 0002 - 0002 Ισπανική ειδική έκδοση: Κεφάλαιο 07 τόμος 3 σ. 0039  Πορτογαλική ειδική έκδοση : Κεφάλαιο 07 τόμος 3 σ. 0039 

***** ΚΑΝΟΝΙΣΜΟΣ (ΕΟΚ) αριθ. 663/82 ΤΟΥ ΣΥΜΒΟΥΛΙΟΥ  της 22ας Μαρτίου 1982  περί τροποποιήσεως, καθ' οσον αφορά την αύξηση της ποσοστώσεως, του κανονισμού (ΕΟΚ) αριθ. 3164/76 περί κοινοτικής ποσοστώσεως για τις οδικές εμπορευματικές μεταφορές που εκτελούνται μεταξύ Κρατών μελών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η καθιέρωση κοινής πολιτικής μεταφορών συνεπάγεται μεταξύ άλλων τη θέσπιση κοινών κανόνων για τις οδικές εμπορευματικές μεταφορές μεταξύ των Κρατών μελών· ότι οι κανόνες αυτοί πρέπει να θεσπίζονται κατά τρόπον ώστε να συμβάλλουν στη δημιουργία κοινής αγοράς μεταφορών·  ότι το καθεστώς κοινοτικών αδειών για τις οδικές εμπορευματικές μεταφορές μεταξύ Κρατών μελών ευνοεί την επί κοινοτικού επιπέδου δημιουργία αγοράς μεταφορών, στην οποία οι μεταφορείς των Κρατών μελών θα δύνανται να έχουν επί ίσοις όροις και χωρίς εθνικές διακρίσεις πρόσβαση· ότι πρέπει για το σκοπό αυτό να αυξηθεί η ποσόστωση που προβλέπει ο κανονισμός (ΕΟΚ) αριθ. 3164/76 του Συμβουλίου της 16ης Δεκεμβρίου 1976 περί κοινοτικής ποσοστώσεως για τις οδικές εμπορευματικές μεταφορές που εκτελούνται μεταξύ Κρατών μελών (3), όπως τροποποιήθηκε τελευταία από τον κανονισμό (ΕΟΚ) αριθ. 2963/79 (4)·  ότι η γεωγραφική τους θέση στην περιφέρεια της Κοινότητος επιβάλλει την παραχώρηση πρόσθετης αυξήσεως της κοινοτικής ποσοστώσεως στην Ελλάδα και Ιρλανδία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 3164/76, οι παράγραφοι 1 και 2 αντικαθίστανται ως εξής:  «1. Η κοινοτική ποσόστωση αποτελείται από 4 038 άδειες.  2. Ο αριθμός των κοινοτικών αδειών που παραχωρούνται σε κάθε Κράτος καθορίζεται ως εξής:  Βέλγιο 434  Δανία 305  Γερμανία 727  Ελλάς 88  Γαλλία 656  Ιρλανδία 88  Ιταλία 567  Λουξεμβούργο 111  Κάτω Χώρες 626  Ηνωμένο Βασίλειο 436»  Άρθρο 2  Ο παρών κανονισμός αρχίζει να ισχύει την 1η Απριλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Μαρτίου 1982.  Για το Συμβούλιο  Ο Πρόεδρος  L. TINDEMANS  (1) Γνώμη της 12. 3. 1982 (δεν έχει δημοσιευθεί ακόμη στην Επίσημη Εφημερίδα).  (2) ΕΕ αριθ. C 348 της 31. 12. 1981, σ. 38.  (3) ΕΕ αριθ. L 357 της 29. 12. 1976, σ. 1.  (4) ΕΕ αριθ. L 336 της 29. 12. 1979, σ. 11.